Temeljem članka 45. i 96. Statuta Općine Kaštelir-Labinci (Službene novine Općine Kaštelir-Labinci 02/09, 2/13, 1/21 i 3/22), općinski načelnik Općine Kaštelir-Labinci-Castelliere-S. Domenica donio je sljedeći

(PRIJEDLOG)

**Program poticanja razvoja privatnih iznajmljivača**

**na području Općine Kaštelir-Labinci za 2025. godinu**

**I. OPĆI UVJETI**

Članak 1.

Programom poticanja razvoja privatnih iznajmljivača na području Općine Kaštelir-Labinci (u daljnjem tekstu: Program) utvrđuju se opći uvjeti, kriteriji i postupak dodjele nepovratnih subvencija iznajmljivačima privatnog smještaja na području Općine Kaštelir-Labinci za poticanje razvoja privatnih iznajmljivača te obveze korisnika subvencija.

Članak 2.

Prihvatljivi korisnici sredstava su fizičke osobe, postojeći iznajmljivači sa aktivnim Rješenjem o odobrenju za pružanje usluga u domaćinstvu, čiji objekt se nalazi na području Općine Kaštelir-Labinci sa prebivalištem na području Općine Kaštelir-Labinci, a čiji su objekti kategorizirani sa tri ili manje zvjezdica prema Pravilniku o razvrstavanju i kategorizaciji objekata u kojima se pružaju ugostiteljske usluge u domaćinstvu, s ciljem povećanja kvalitete smještajnih objekta, pružanja usluge dobrog domaćina, odnosno povećanja konkurentnosti privatnog smještaja.

Minimalni iznos subvencije koju pojedini prijavitelj može ostvariti za jedan objekt iznosi 50,00 eura, dok je maksimalan iznos 1.000,00 eura po korisniku. U slučaju da zahtjev za subvencioniranje podnosi žena koja ima 100% vlasništva nad subjektom ili osoba mlađa od 30 godina, iznos odobrene subvencije uvećava se za 20%, pa u tom slučaju najviši iznos subvencije može iznositi 1.200,00 eura po korisniku.

Članak 3.

Sredstva za subvencioniranje iz članka 1. ovoga Programa osigurana su u Proračunu Općine Kaštelir-Labinci za 2025. godinu

**II. KRITERIJI DODJELE SREDSTAVA**

Članak 4.

**KORISNICI:**

Prihvatljivi korisnici sredstava su fizičke osobe, postojeći iznajmljivači sa aktivnim Rješenjem o odobrenju za pružanje usluga u domaćinstvu, čiji objekt se nalazi na području Općine Kaštelir-Labinci sa prebivalištem na području Općine Kaštelir-Labinci. Neprihvatljivi su korisnici svi koji imaju nepodmirena dugovanja prema Općini Kaštelir-Labinci i Turističkoj zajednici Općini Kaštelir-Labinci. Ovaj program ne odnosi se na pravne osobe, trgovačka društva, obrte i obiteljska poljoprivredna gospodarstva.

Subvencioniraju se prihvatljivi korisnici objekata čiji prosječan godišnji prihod po ležaju ne prelazi 2.500 EUR. Izračun subvencije temelji se na podacima iz TZ2 obrasca svakog iznajmljivača. Prihod se izračunava dijeljenjem ukupnog prihoda sa brojem glavnih i pomoćnih ležajeva, pri čemu prihod po ležaju ne smije biti veći od 2.500 EUR.

Maksimalni iznos subvencije iznosi 50 EUR po ležaju, a ukupno po iznajmljivaču može se dodijeliti najviše 1.000 EUR. U slučaju da zahtjev za subvenciju podnosi žena koja ima 100% vlasništva nad subjektom ili osoba mlađa od 30 godina, iznos odobrene subvencije uvećava se za 20%, pa u tom slučaju najviši iznos subvencije može iznositi 1.200,00 eura po korisniku.

**POTREBNA DOKUMENTACIJA KOJA SE PRILAŽE:**

* Preslika osobne iskaznice,
* Potvrda porezne uprave (iz koje je vidljivo da prijavitelj nema dugovanja sa osnove paušalnog poreza na dohodak - ne starija od 30 dana),
* Presliku predanog TZ2 obrasca
* Dokaz da prijavitelj ima podmirenu turističku članarinu (Izdaje TZ)
* Dokaz da prijavitelj ima podmirenu turističku pristojbu (Izdaje TZ)
* Dokaz da prijavitelj ima podmirene obaveze prema općini Kaštelir-Labinci (I ¸1zdaje Općina Kaštelir-Labinci)
* Presliku računa s pripadajućim IBAN-om
* Izjava o davanju suglasnosti za obradu podataka.

**III. POSTUPAK DODJELE NEPOVRATNIH SUBVENCIJA**

**Članak 5.**

Nepovratne subvencije koje su predmet ovog Programa dodjeljuju se na temelju provedenog postupka i kriterija propisanih ovim Programom.

Dokumentacija potrebna za prijavu na ovaj Program navedena je u članku 4. ovog Programa, a zahtjevi se rješavaju prema redoslijedu prispijeća i do iskorištenja sredstava.

Zahtjevi se mogu predati od dana objave Javnog poziva temeljem ovog Programa, a najkasnije do zatvaranja Javnog poziva.

Nepotpuni i nepravovremeni zahtjevi se ne razmatraju.

Općina Kaštelir-Labinci može zatražiti od podnositelja zahtjeva dodatnu dokumentaciju, kako bi se dokazalo ispunjavanje uvjeta za dodjelu sredstava utvrđenih ovim Programom.

**Članak 6.**

Javni poziv sadrži:

1. Naziv tijela koje objavljuje program,
2. Predmet poziva
3. Opće uvjete i kriterije za dodjelu subvencija,
4. Popis potrebne dokumentacije,
5. Naziv i adresu tijela kojem se podnose zahtjev,
6. Vrijeme trajanja poziva
7. Podatke o informacijama

Za provedbu ovog Programa zadužen je Jedinstveni upravni odjel Općine Kaštelir-Labinci.

Općinski načelnik Općine Kaštelir-Labinci imenuje Povjerenstvo za dodjelu subvencija razvoja privatnih iznajmljivača na području Općine Kaštelir-Labinci koje donosi prijedlog odluke o dodjeli nepovratnih subvencija u kojoj se navode podaci o korisniku, iznos i namjena subvencije.

Općinski načelnik Općine Kaštelir-Labinci donosi Odluku o dodjeli bespovratnih subvencija.

**NAČIN I ROKOVI PODNOŠENJA PRIJAVA**

**Članak 7.**

Ispunjeni zahtjevi za financiranje dostavljaju se isključivo na propisanom obrascu, koji je dostupan na Internet stranicama Općine Kaštelir-Labinci-Castelliere-S.Domenica ([www.kastelir-labinci.hr](http://www.kastelir-labinci.hr)) u roku dok traje Javni poziv. Ovaj Javni poziv traje do:\_\_\_

Zahtjevi za sufinanciranje dostavljaju se Jedinstvenom upravnom odjelu Općine Kaštelir-Labinci-Castelliere-S.Domenica na e-mail općine; pisarna@kastelir-Labinci.hr, preporučenom poštom ili osobno na adresu: Općina Kaštelir-Labinci-Castelliere-S.Domenica, Kaštelir113, 52464 Kaštelir.

KLASA:

URBROJ:

U Kašteliru-Castelliere,

|  |  |
| --- | --- |
|  | Općina Kaštelir-Labinci-Castelliere-S.Domenica  Općinski načelnik  Đulijano Petrović |